PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

Prienų rajono savivaldybės tarybai

SPRENDIMO ,,DĖL KITOS PASKIRTIES VALSTYBINĖS ŽEMĖS SKLYPO

LAISVĖS A. 2, PRIENUOSE, NUOMOS“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Sprendimo projektas parengtas norint tenkinti (duomenys neskelbtini) (toliau – Pareiškėja) 2024 m. liepos 23 d. prašymą, pateiktą 2024 m. rugpjūčio 5 d. Nacionalinės žemės tarnybos prie Aplinkos ministerijos 2024 m. rugpjūčio 5 raštu Nr. 1SD-51787-(15.3.48 E.) (toliau – Prašymas), kadangi nuomininkas (duomenys neskelbtini) miręs.

Uždaviniai:

1. Išnuomoti (duomenys neskelbtini) (a. k. (duomenys neskelbtini), gyvenamoji vieta (duomenys neskelbtini) 0,0170 ha kitos paskirties valstybinės žemės sklypą, kadastro Nr. 6943/0010:108, unikalus Nr. 6943-0010-0108, esantį Laisvės a. 2, Prienuose (toliau – Žemės sklypas).

2. Nustatyti Žemės sklypo nuomos terminą.

3. Pakeisti 2002 m. balandžio 2 d. valstybinės žemės nuomos sutartį
Nr. N69/2002-0009 ir ją išdėstyti nauja redakcija, pritarti šios redakcijos projektui.

4. Nurodyti (pavesti), kas turėtų atlikti nuomos sutarties pasirašymo procedūras.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės), 43.5.5. papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 10.1 papunkčiu.

Laukiami rezultatai:

Paveldėjimo teisės pagal testamentą liudijimo, patvirtinto 2024 m. liepos 17 d. Prienų rajono 2-ojo biuro notarės Rasos Vidžienės, notarinio registro Nr. 3741, 3 punkte nurodyta, kad Pareiškėja paveldėjo nuomos teisę į Žemės sklypą.

Priėmus sprendimą bus tenkinamas Pareiškėjos prašymas, sukuriamas teisinis pagrindas valstybinės žemės naudojimui.

Lėšų poreikis ir šaltiniai:

Lėšos nėra reikalingos.

Kiti sprendimui priimti reikalingi pagrindimai, skaičiavimai ar paaiškinimai:

Įgyvendinant Lietuvos Respublikos Seimo 2022 m. birželio 30 d. priimtą Lietuvos Respublikos žemės įstatymo Nr. I-446 pakeitimo įstatymą Nr. XIV-1311 ir 2023 m. birželio 29 d. priimtą Lietuvos Respublikos žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymą Nr. XIV-2115, Nacionalinės žemės tarnybos prie Aplinkos ministerijos patikėjimo teise valdyta valstybinė žemė, esanti miestų ir miestelių teritorijų administracinėse ribose, perduota patikėjimo teise valdyti savivaldybėms, atitinkamai savivaldybėms perduodamos žemės valdymo ir naudojimo funkcijos miestuose ir miesteliuose bei administracinių paslaugų teikimas.

2024 m. rugpjūčio 26 d. atliktas statinio faktinės būklės patikrinimas (surašytas aktas Nr. (7.63E)AR4-1166), kurio metu nustatyta, kad parduotuvė (unikalus Nr. 6993-4000-7024, žymėjimas plane 2E2p, daikto pagrindinė naudojimo paskirtis – prekybos), esanti Laisvės a. 2, Prienuose, kuri sudaryta iš dviejų patalpų: negyvenamosios patalpos – parduotuvės patalpos (unikalus Nr. 6993-4000-7024, žymėjimas plane 2E2p), pagrindinė naudojimo paskirtis – prekybos, esančios Laisvės a. 2-1, Prienuose ir buto patalpos – gyvenamosios patalpos (unikalus Nr. 6993-4000-7024, žymėjimas plane 2E2p), pagrindinė naudojimo paskirtis – gyvenamoji (gyvenamųjų patalpų), esančios Laisvės a. 2-3, Prienuose – naudojamos pagal Nekilnojamojo turto registre nustatytą pagrindinę naudojimo paskirtį, jų būklė – gera.

Pažymėtina, kad šiuo atveju išnuomojant valstybinį Žemės sklypą vertinama, ar pastato – parduotuvės paskirtis atitinka valstybinės žemės sklypo pagrindinę žemės naudojimo paskirtį ir naudojimo būdą, o ne pastate esančių patalpų.

Vadovaujantis Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės), 12.1 ir 39.4 papunkčiais bei atsižvelgiant į 2024 m. rugpjūčio 26 d. atliktą statinio faktinės būklės patikrinimą vietoje Nr. (7.63E)AR4-1166 ir į Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos, patvirtintos Lietuvos Respublikos aplinkos ministro 2024 m. liepos 19 d. įsakymu nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“, (toliau – Metodika) 2.3 papunktį bei Metodikos III skyrių, 2024 m. rugpjūčio 29 d. atliktas faktinių duomenų patikrinimas vietoje (surašytas aktas Nr. (7.63E)AR4-1199), skirtas įvertinti, ar valstybinės Žemės sklypas atitinka Naudojamų žemės sklypų administravimo metodikoje įtvirtintus statiniams ar įrenginiams eksploatuoti reikalingo žemės sklypo būtinojo dydžio reikalavimus.

Pagal Metodikos 8 punktą, mažiausias valstybinės žemės sklypo dydis, reikalingas statiniams ar įrenginiams eksploatuoti, išskyrus kultūros paveldo objektus, įrašytus į Kultūros vertybių registrą, nustatomas pagal formulę

Smin = Astat + Spriež,

čia:

Smin – mažiausias valstybinės žemės sklypo dydis, kurį sudaro statinio ar įrenginio užimamas plotas ir statiniui ar įrenginiui prižiūrėti (prie jo privažiuoti, prieiti) reikalingas plotas;

Astat – statinio ar įrenginio užimamas plotas, kuris atitinka statinio ar įrenginio konstrukcijų (ir išsikišusių konsolinių konstrukcijų, stogo konstrukcijų, balkonų ir kt.) projekciją į žemės paviršių (jei Astat nėra kadastro duomuo, prašyti Astat skaičiavimo ir pagrindimo iš suinteresuoto asmens turi teisę projektuojamo (pertvarkomo) valstybinės žemės sklypo sprendinius tikrinančios, derinančios ar tvirtinančios institucijos (Metodikos 2.2 ir 2.5 papunkčiai), Metodikos 2.3 papunktyje nurodytus asmenų prašymus nagrinėjančios institucijos);

Spriež – statiniui ar įrenginiui prižiūrėti reikalingas plotas (kvadratiniais metrais), apskaičiuojamas pagal formules:

kai statinio ar įrenginio užimamas plotas < 250 m2, – Spriež = 6 √Astat • 2,00;

kai statinio ar įrenginio užimamas plotas ≥ 250 m2 ir < 2 000 m2, – Spriež = 6 √Astat • 3,00;

kai statinio ar įrenginio užimamas plotas ≥ 2 000 m2, – Spriež = 6 √Astat • 10,00.

APSKAIČIAVIMAI:

Smin = Astat + Spriež,

Spriež = 6 √135 • 2,00

Spriež = 139,43 kv.m. (suapvalinta)

Smin = 135+ 139,43

Smin = 274,43 kv.m.

NUSTATYTA: žemės sklypas yra mažesnio dydžio nei pagal Metodikos reikalavimus apskaičiuotas (pagal Metodikos 8 punkte nurodytą formulę) mažiausias valstybinės žemės sklypo dydis, kurį sudaro statinio ar įrenginio užimamas plotas ir statiniui ar įrenginiui prižiūrėti (prie jo privažiuoti, prieiti) reikalingas plotas, todėl turi būti taikomi Metodikos 10 punkto reikalavimai, kai mažesnio ploto valstybinės žemės sklypas nuomojamas, jeigu dėl žemės sklypo gretimybių nėra galimybės suformuoti reikalingo dydžio žemės sklypo arba pakeisti jau suformuoto žemės sklypo dydžio.

Vadovaujantis Taisyklių 43.5.5 papunkčiu žemės nuomos terminas nustatomas atsižvelgiant į valstybės interesus pagal žemės sklype (jo dalyje) esančio statinio ar įrenginio ekonomiškai pagrįstą naudojimo trukmę, kuri nustatoma pagal statinio ar įrenginio statybos projekto dokumentus, vadovaujantis statybos techniniais reglamentais, pagal kuriuos nustatoma statinių gyvavimo trukmė, statinių ar įrenginių, pastatytų iki 1996 m. sausio 1 d., – pagal nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka; Pastatas – parduotuvė užbaigta statyti 1934 metais.

Atsižvelgiant į STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 10.1 papunktį, kuriame numatyta, kad parduotuvių (plytų mūro ir stambiaplokščių) gyvavimo trukmė – 100 metų, bei valstybės įmonės Registrų centro Nekilnojamo turto registro Nr. 20/178326 duomenų bazės išraše, nurodytą pastato fizinį nusidėjimo rodiklį – 28 proc., siūloma sudaryti valstybinės žemės nuomos sutartį 54 metų laikotarpiui.

Prienų rajono savivaldybės administracijos Finansų ir strateginio planavimo skyriaus 2024 m. spalio 8 d. duomenimis, Pareiškėja, Pareiškėjos prekybos įmonė, buvęs sklypo nuomininkas (miręs) valstybinės žemės nuomos mokesčio neskolingi.

Atsižvelgiant į aukščiau pateiktus faktus, parengtas valstybinės žemės nuomos sutarties projektas, kuris 2024 m. spalio 15 d. raštu suderintas su Pareiškėja.

Lyginamasis variantas:

Nepridedamas.

Vyriausioji specialistė,	Rima Sodaitienė

pavaduojanti skyriaus vedėją

Inga Jasinskienė, tel. +370 634 98 635, el. p. inga.jasinskiene@prienai.lt